Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: 222/1998. (XII. 30.) Korm. rendelet (a továbbiakban:
Paragraph Index: 1626

(2) bekezdése sérti az Alkotmány 2. § (1) bekezdésében megfogalmazott jogállamiság elvét, a jogállamiság elvéből következő jogbiztonság követelményét. Az indítványozók álláspontja szerint a jogbiztonság érvényesülése azt követeli meg a jogalkotótól, hogy a jogszabályokban kifejezett állami magatartás kiszámítható legyen, a családi és egyéni egzisztenciális döntéseket tervezhetővé tegye. Az a tény, hogy a Kvtv. 109. § (1) bekezdése néhány nappal az alkalmazás időpontja előtt módosította a Tny. 62. § (2) bekezdésének 1998. január 1-jén hatályba lépett nyugdíjemelési szabályát, súlyosan sérti a jogbiztonság követelményét. A törvényalkotásnak ez a módja az állam magatartását kiszámíthatatlanná, a családi, illetve személyes életvitelt tervezhetetlenné teszi. Egyes indítványozók a módosító rendelkezés elfogadásának időpontját illetően hivatkoznak arra is, hogy a jogalkotó nem biztosított kellő időt a jogszabály alkalmazására való felkészülésre. Az indítványozók szerint a vitatott módosító rendelkezés azért is sérti a jogállamiság elvét, mert szerzett jogot korlátoz. A törvény közeli jövőre vonatkozó előírásai alapján keletkező elvárások szerzett jognak, alkotmányos védelmet élvező várománynak tekintendők. Hivatkozva a

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes